**סידור קבלת שבת קיבוצית בנוסח להבות חביבה**

"סידור תפילה זה לערב שבת הוא בבחינת **יצירה רוחנית וייחודית** לקהילת להבות חביבה, שמבטאת את הרצון להפגיש בין שפת התפילה המסורתית של מגוון עדות וקהילות ישראל לבין המסורת הקיבוצית ומציאות החיים הישראלית-חילונית-מודרנית...

**הקהילה מחבקת את מגוון המנהגים של חבריה ותעודד כל משפחה בתורה להוביל את קבלת השבת, תוך שיתוף הקהילה במנהגים הנהוגים באותה המשפחה ותוך שמירה קפדנית על סובלנות, מתינות דתית ושוויון מגדרי**" (מתוך ההקדמה לסידור).

***תוכן העניינים:***

**חלק א': קטעי השראה ושירה לפתיחה 3**

 **הללו-יה\ תהלים ק"ג 3**

 **ערב שבת\ שמואל בס 4**

 **למדני אלוהי\ לאה גולדברג 4**

 **ניגונים\ פניה ברגשטיין 5**

 **ירדה השבת\ יהושע רבינוב 5**

**חלק ב': הדלקת הנרות 7**

 **ככה כמו שאני הולך\אמיר גלבוע 7**

 **שבת תודה שבאת\ דנה שץ 7**

 **ידיד נפש\ ר' אלעזר אזכרי 8**

 **לכה דודי\ ר' שלמה הלוי אלקבץ 8**

 **לקראת שבת\ אבי קורן 9**

 **שלום עליכם 9**

**חלק ג': הברכה על היין 10**

 **ברכת 'בורא פרי הגפן' 11**

 **אדון עולם 10**

 **שיר העמק שיר העמק\ נתן אלתרמן 11**

 **כי אשמרה שבת\ ר' אברהם אבן עזרא 11**

 **מי אוהב את השבת?\ אהוד מנור 12**

**חלק ד': הברכה על החלות 13**

 **ברכת 'המוציא' 13**

 **מי האיש\ תהלים לד 13**

 **ערב שבת\ נתן יונתן 14**

 **שבת בבוקר\ תרצה אתר 14**

 **חמדה\ דליה רביקוביץ' 14**

**חלק ה': פרשת השבוע 16**

 **שירת העשבים\ ר' נחמן מברסלב 16**

 **שלום\ תמר אדר 17**

 **סלאם\ מוש בן ארי 17**

**חלק א': קטעי השראה ושירה לפתיחה**

"אנו יהודים מקוריים ואנו רוצים למצוא צורת חיים המתאימה לנו, אנו נחדש את כל הזוהר של השבת, ניקח את כל הטוב שהיה בדברים הקדושים וכל מה שאנו זקוקים לו כאנשי טבע וכפועלים- ולנו יש צורך בשבת יותר מאשר למישהו אחר- נרים זאת על נס ונבנה על פי זה את זוהר החיים".

**ברל כצנלסון**

"משמעות השבת הייתה לחגוג ולהלל את הזמן ואינה לפאר ולפרסם את המרחב. אנו חיים שישה ימים בשבוע תחת רודנותם של הדברים שבמרחב ; בשבת אנו מנסים לכוון עצמנו לקראת קדושת הזמן. ביום זה אנו נקראים ליצור זיקה עם הנצחי שבזמן, לסור מתוצאות הבריאה ולפנות אל המסתורין של הבריאה- לעבור מעולם הבריאה אל בריאת העולם".

**אברהם יהושע השל**

**הללו-יה\ מלים: תהילים ק"ג ה-ו, לחן: עממי-חסידי**

הללו-יה בצלצלי שמע

הללו-יה בצלצלי תרועה.

כל הנשמה, תהלל יה

הללו-יה

*השיר בביצוע יוסף קרדונר ור' חיים לוק:* [**https://www.youtube.com/watch?v=osEvqMNzVOo**](https://www.youtube.com/watch?v=osEvqMNzVOo)

מי ייתן ובמשכן זה של שבת ושלום נוכל להתברך בשירה, בתפילה, בחיזוק הנפש ובשלווה.

שנוכל לשמוח במה שאנו יודעים, במה שאנו לומדים ובמה שאנו מלמדים אחד את השני.

שהביישנים בינינו ימצאו את קולם

ידעו שניתן למצוא כאן בקיבוץ להבות חביבה קהילה.

שנזכור תמיד שאנחנו האמהות והאבות של העתיד

וכל מה שאנו עושים עכשיו, ולו המעשה הקטן ביותר,

משנה סדרי עולם.

שנזכה לקיים את הכתוב: "סור מרע ועשה טוב, בקש שלום ורדפהו".

שבת שלום.

"שבת היא המרגוע שלאחר יצירה והתחלתה של יצירה חדשה. שמיטה רוחנית כדי לחדש את הרוח. האיש אשר לא יצר בימי החול, לא ידע טעם שבת, ואשר לא ידע טעם שבת, לא יודע טעם יצירה. השבת בחיי יוצר, כמו בחיי עם שלם, היא קרקע בתולה למחשבה, שמעשים באים אחריה.

מחשבה תחילה לסוף מעשה. השבת היא אושר המנוחה השלמה לאחר מעשה, כדי לשוב ולהוציא לפעולה מעשה שני ושלישי שישנם כבר במחשבה".

**זלמן שזר**

###### ערב שבת

מלים: שמואל בס

לחן: יואל ולבה

עוד מעט ירד אלינו

יום שבת הטוב.

לכבודו תכין אמנו

מטעמים לרוב.

בואי בואי הברוכה

יום שבת, יום מנוחה!

בואי-נא בואי-נא, המלכה!

אך נפסיק פה לימודנו,

הביתה נמהר.

נתקדש לשבתנו

בפרחים ובנר.

בואי בואי הברוכה...

*להאזנה לשיר בביצוע חנן יובל:* [*https://www.youtube.com/watch?v=bGFfgYRsNI4*](https://www.youtube.com/watch?v=bGFfgYRsNI4)

# למדני אלוהי

**מילים:**[**לאה גולדברג**](http://shironet.mako.co.il/artist?prfid=572&lang=1)

למדני אלוהי, ברך והתפלל
על סוד עלה קמל, על נוגה פרי בשל
על החירות הזאת: לנשום, לחוש, לראות
לדעת, לייחל, להיכשל.

למד את שפתותי ברכה ושיר הלל
בהתחדש זמנך עם בוקר ועם ליל,

לבל יהי יומי עליי כתמול שלשום,
לבל יהי עליי יומי הרגל.

"אין צורך להיות.. מדקדק במצוות בשביל להכיר את ערך השבת... מי שמרגיש בלבו קשר אמיתי עם חיי האומה בכל הדורות, הוא לא יוכל בשום אופן... לצייר לו מציאות של עם ישראל בלי 'שבת מלכתא' ... אפשר לומר בלי שום הַ פְ רָ זָה כי יותר משישראל שמרו את השבת - שמרה השבת אותם; ולולי היא, שהחזירה להם את "נשמתם" וחידשה את חיי רוחם בכל שבוע, היו הַ תְ לָ אֹות של ימי המעשה מושכות אותם יותר ויותר כלפי מטה, עד שהיו יורדים לבסוף לַדְיֹוטָה התחתונה של חומריות ושפלות מוסרית ושכלית".

**אחד העם**

**ניגונים / מילים :פניה ברגשטיין 1944 , לחן: דויד זהבי**

שתלתם ניגונים בי אימי ואבי
ניגונים מזמורים שכוחים
גרעינים, גרעינים, נשאם לבבי
עתה הם עולים וצומחים
עתה הם שולחים פאורות בדמי
שורשיהם בעורקי שלובים
ניגוניך אבי ושירייך אימי
בדופקי נעורים ושבים

הנה אאזין שיר ערשי הרחוק
הביע פי אם אלי בת
הנה לי תזהרנה בדמע ושחוק
איכה וזמירות של שבת
כל הגה יתם וכל צליל יאלם
בי קולכם הרחוק כי יהום
עיני אעצום והריני איתכם
מעל לחשכת התהום

*להאזנה לשיר בביצוע יהודית רביץ:* [*https://www.youtube.com/watch?v=C\_yuDe2b3Gc*](https://www.youtube.com/watch?v=C_yuDe2b3Gc)

**יָרְדָה הַשַׁבָת / מילים: יהושע רבינוב, 1946, לחן: דוד זהבי**

ירדה השבת אל בקעת גינוסר
ונחוח עתיק בשוליה
ויעמדו מסביב הררים שושבינים
לשאת אדרתה הזוהבת
תעלינה יונים מכנרת הים
קבל את רוחה הלוהבת.

נשקה השבת לראשו של הברוש
לאזוב שבסלע נשקה
ויהי הדרדר לשרביט של מלכות
על רמות דממה מרוננת
ימשוך אז התור בקולו המתוק
חמדת כיסופין מעודנת.

הרטיטה שבת בחינה הגנוז
עיני חלונות מכל עבר
ותצאנה בנות אל הערב זמר
זמירות בערגה מצלצלת
והייתה העדנה בבקעת גינוסר
לנשמת עבריות נאצלת.

**השיר בביצוע דפנה ארמוני:** <https://www.youtube.com/watch?v=-_33untUO-w>

"אם ב-'עשרת הדיברות' מקופלת כל התורה, הרי בשבת אולי גלומות ומקופלות כל עשרת הדיברות... השבת מקדשת את רגש היופי של כל האומה כולה. אם אנו קובלים על חוסר סגנון חיים משלנו, אנו יכולים להתחיל מן השבת ביצירת סגנון".

**חיים נחמן ביאליק**

**חלק ב': הדלקת הנרות**

המברכים/ות מהמשפחה המדליקה מוזמנים/ות לשתף בנוסח ובלחן שבמסורתם/ן המשפחתית- עדתית ו/או בנוסחים המסורתיים/הקיבוציים שלהלן:

**הברכה המסורתית (מן הסידור):**

**בָרּוְך אַתָה יְיָ אֱֹלהֵינּו מֶלֶך הָעֹולָם, אֲשֶר קִדְשָנּו בְמִצְוותָיו וְצִווָנּו לְהַדְליק נֵר שֶל שַׁבָת**

**מן הסידור הקיבוצי:**

ברוך בואך, שבת , בואך ברוך, הביאי נא עמך את המרגוע, את השלוה, שלאחר שבוע רב פנים של המולת עמל, את החלל, שבתוכו אפשר לרקום אינסוף של חלומות, ביחד ולבד, את שעת המחילות שבה נוכל לשמוע את פעימות לבו של הזולת. שבת, ברוך בואך, ברוך בואך, ברוך נרך.

**כָכָה כְמֹו שֶאֲנִי הֹולֵך/ מילים: אמיר גלבוע**

כָכָה כְמֹו שֶאֲנִי הֹולֵּך אֲנִי רֹוצֶה לְקַבֵּל פְנֵּי שַבָת הַמַלְכָה.

 לְגּופִי בְגָדִ ים שֶל יֹום יֹום וְגּופִי, אִם בִכְלָל,

אֵינֶנּו חָזָק בִכְלָל וְגַם הַנֶפֶש לא.

כָכָה כְמֹו שֶאֲנִי הֹולֵּך אִם אֲקַבֵּל פְנֵּי שַבָת הַמַלְכָה

וְהָיּו הַבְגָדִים לְגּופִי שֶל יֹום יֹום וְגּופִי אֶפְשָר

חַלָש יֹותֵּר מֵּרִגְשָה אֲבָל הַנֶפֶש לא.

כָכָה כְמֹו שֶאֲנִי עֹודֶנִי הֹולֵּך אִם תְקַבֵּל שַבָת הַמַלְכָה אֶת פָנַי

יִלְבַש גּופִי שַבָת יֹום יֹום וְגּופִי יֶחֱזַק וְהַשַבָת בַנֶפֶש תְהִיְ.

לכִי נַפְשִי צְאִי כַלָה יֹום יֹום לְקַבלּ פְנֵּי שַבָת הַמַלְכָה .

**שבת שבת תודה שבאת / מילים: דנה שץ לחן: אמיר לקנר ואורן אלדור מתוך "חיבוק של שבת"**

בכל יום שישי בסוף השבוע אני מחכה לה באופן קבוע

עם פרח ביד, פרוסה של חלה

אני מחכה כמו חתן לכלה

שבת, שבת, תודה שבאת כמו מלכה לאט הגעת

כי את כי את כל כך נהדרת תודה שבאת שבת

קשה לי לומר מתי היא נכנסת כמו רוח קלה שפתאום במרפסת

אני מתגנדר קצת, מחליק שערות

ורק בשבילה מכין שני נרות שבת

שבת תודה שבאת כמו מלכה לאט הגעת

כי את כי את כל כך מיוחדת

תודה שבאת שבת

**ידיד נפש / ר' אלעזר אזכרי - צפת / מאה ה-16**

יְדִיד נֶפֶש אב הָרַחֲמָן מְשְֹך עַבְדָך אֶל רְצֹונְָך.

 יָרּוץ עַבְדָך כְמֹו אַיָל יִשְתחֲווֶה מּול הֲדָרָך

 כִי יֶעֱרַב לֹו יְדִידּותָך מִנֹפֶת צּוף וְכָל טַעַם.

הָדּור נָאֶה זִיו הָעֹולָם נַפְשִי חֹולַת אהֲבָתָך

אָנָא אֵּל נָא רְפָא נָא לָּה בְהַרְאֹות לָּה נֹעַם זִיווְָך

 אז תִתְחַזֵּק וְתִתְרַפֵּא וְהָיְיתָה לָך שִפְחַת עֹולָם.

וָתִיק יֶהֱמּו רַחֲמֶיָך וְחּוסָה נָא עַל בֶן אֹוהֲבָך

כִי זֶה כַמֶה נִכְסֹף נִכְסַף לִרְאֹות בְתִפְאֶרֶת עֻזְָך.

אָנָא אֵּלִ י מַחְמַד לִבִי חּושָה נָא וְַאל תִתְעַלָם.

הִגָלֶה נָא ופְרֹש חָבִיב עָלַי אֶת סֻכַת שְלֹומָך.

תָאִיר ארֶץ מִכְבֹודָך נָגִילָה וְנִשְמְחָה בָך.

מַהֵּר אהּוב כִי בָא מֹועֵּד וְחנֵּנִי כִימֵּי עֹולָם.

*השיר בביצוע פרויקט שירי שבת:* <https://www.youtube.com/watch?v=PG7lQlofMbg>

**לכה דודי\רבי שלמה הלוי אלקבץ-צפת\המאה ה-16**

לְכָה דוֹדִי לִקְרַאת כַּלָּה // פְּנֵי שַׁבָּת נְקַבְּלָה

**שָׁ**מוֹר וְזָכוֹר בְּדִבּוּר אֶחָד // הִשְׁמִיעָנוּ אֵל הַמְיֻחָד // ה' אֶחָד וּשְׁמוֹ אֶחָד // לְשֵׁם וּלְתִפְאֶרֶת וְלִתְהִלָּה

**לִ**קְרַאת שַׁבָּת לְכוּ וְנֵלְכָה // כִּי הִיא מְקוֹר הַבְּרָכָה // מֵראשׁ מִקֶּדֶם נְסוּכָה // סוֹף מַעֲשֶׂה בְּמַחֲשָׁבָה תְּחִלָּה

**מִ**קְדַּשׁ מֶלֶךְ עִיר מְלוּכָה // קוּמִי צְאִי מִתּוֹךְ הַהֲפֵכָה // רַב לָךְ שֶׁבֶת בְּעֵמֶק הַבָּכָא // וְהוּא יַחֲמוֹל עָלַיִךְ חֶמְלָּה

**הִ**תְנַעֲרִי מֵעָפָר קוּמִי // לִבְשִׁי בִּגְדֵי תִפְאַרְתֵּךְ עַמִּי // עַל יַד בֶּן יִשַׁי בֵּית הַלַּחְמִי // קָרְבָה אֶל נַפְשִׁי גְּאָלָּהּ

**הִ**תְעוֹרְרִי הִתְעוֹרְרִי // כִּי בָא אורֵךְ קוּמִי אוֹרִי // עוּרִי עוּרִי שִׁיר דַּבֵּרִי // כְּבוד ה' עָלַיִךְ נִגְלָּה

**לֹ**א תֵבֹשִׁי וְלֹא תִכָּלְמִי // מַה תִּשְׁתּוֹחֲחִי וּמַה תֶּהֱמִי // בָּךְ יֶחֱסוּ עֲנִיֵּי עַמִּי // וְנִבְנְתָה עִיר עַל תִּלָּהּ

**וְ**הָיוּ לִמְשִׁסָּה שֹׁאסָיִךְ // וְרָחֲקוּ כָּל מְבַלְּעָיִךְ // יָשִּׂישׂ עָלַיִךְ אֱלֹהָיִךְ // כִּמְשּׂוֹשׂ חָתָן עַל כַּלָּה

**יָ**מִין וּשְׂמֹאל תִּפְרֹצִי // וְאֶת ה' תַּעֲרִיצִי // עַל יַד אִישׁ בֶּן פַּרְצִי // וְנִשְׂמְחָה וְנָגִילָה

בֹּאִי בְשָׁלוֹם עֲטֶרֶת בַּעְלָהּ // גַּם בְּשִׂמְחָה וּבְצָהֳלָה // תּוֹךְ אֱמוּנֵי עַם סְגֻלָּה // בּוֹאִי כַלָּה בּוֹאִי כַלָּה // תּוֹךְ אֱמוּנֵי עַם סְגֻלָּה //בּוֹאִי כַלָּה שַׁבָּת מַלְכְּתָא

*השיר בביצוע יצחק מאיר וחברים:* [*https://www.youtube.com/watch?v=fOAu7mBN64o*](https://www.youtube.com/watch?v=fOAu7mBN64o)

**לקראת שבת / מילים: אבי קורן, ביצוע: יגאל בשן, לחן: נדב מדינה ואבנר צדוק**

לכה דודי לקראת כלה פני שבת נקבלה

ואבא מסלסל קולו בשירי שבת" : דרור יקרא לבן עם בת"

ומפה צחורה נפרשת ודולקים נרות וכהד מן העבר המנגינות חוזרות

ומלא פתאום הבית באותן זמירות

לכה דודי לקראת כלה שבת מלכה הנה עולה על השולחן חלה

ועולה תפילה שרים כל בני הבית במקהלה גדולה

לוחשות שפתיו של אבא ועיניו אורות וכהד מן העבר המנגינות חוזרות

ומלא פתאום הבית באותן זמירות

*הקלטת הביצוע לשיר:* [*https://www.youtube.com/watch?v=XJbNqZSGFvQ*](https://www.youtube.com/watch?v=XJbNqZSGFvQ)

**שלום עליכם / מחבר לא ידוע - מאה 17**

שָלֹום עֲלֵיכֶם מַלְאֲכֵי הַשָלֹום, מַלְאֲכֵי עֶלְיֹון, מִמֶלֶך מַלְכֵי הַמְלָכִים הַקָדֹוש בָרּוְך הּוא

בֹואֲכֶם לְשָלֹום מַלְאֲכֵי הַשָלֹום, מַלְאֲכֵי עֶלְיֹון, מִמֶלֶך מַלְכֵי המְלָכִים, הַקָדֹוש בָרּוְך הּוא.

בָרְכּונִי לְשָלֹום מַלְאֲכֵי הַשָלֹום, מַלְאֲכֵי עֶלְיֹון, מִמֶלְֶך מַלְכֵי הַמְלָכִים הַקָדֹוש בָרּוְך הּוא.

צֵאתְכֶם לְשָלֹום מלְאֲכֵי הַשָלֹום, מַלְאֲכֵי עֶלְיֹון, מִמֶלֶך מַלְכֵי הַמְלָכִים הקָדֹוש בָרּוְך הּוא

*השיר בביצוע אהוד בנאי:* [*https://www.youtube.com/watch?v=Utx-\_eJw73c*](https://www.youtube.com/watch?v=Utx-_eJw73c)

**חלק ג': הקידוש**

המקדשים/ות מהמשפחה המדליקה מוזמנים/ות לשתף בנוסח ובלחן שבמסורתם/ן המשפחתית- עדתית ו/או בנוסחים המסורתיים/הקיבוציים שלהלן:

**הקידוש המסורתי (נוסח אשכנזי):**

יום הַשִּׁשִּׁי. וַיְכֻלּוּ הַשָּׁמַיִם וְהָאָרֶץ וְכָל צְבָאָם:
וַיְכַל אֱלהִים בַּיּום הַשְּׁבִיעִי מְלַאכְתּו אֲשֶׁר עָשָׂה. וַיִּשְׁבּת בַּיּום הַשְּׁבִיעִי מִכָּל מְלַאכְתּו אֲשֶׁר עָשָׂה:
וַיְבָרֶךְ אֱלהִים אֶת יום הַשְּׁבִיעִי וַיְקַדֵּשׁ אתו. כִּי בו שָׁבַת מִכָּל מְלַאכְתּו אֲשֶׁר בָּרָא אֱלהִים לַעֲשׂות:

סַבְרִי מָרָנָן וְרַבָּנָן וְרַבּותַי:
בָּרוּךְ אַתָּה ה'. אֱלהֵינוּ מֶלֶךְ הָעולָם בּורֵא פְּרִי הַגָּפֶן:
בָּרוּךְ אַתָּה ה' אֱלהֵינוּ מֶלֶךְ הָעולָם. אֲשֶׁר קִדְּשָׁנוּ בְּמִצְותָיו וְרָצָה בָנוּ. וְשַׁבַּת קָדְשׁו בְּאַהֲבָה וּבְרָצון הִנְחִילָנוּ. זִכָּרון לְמַעֲשֵׂה בְרֵאשִׁית. (כִּי הוּא יום) תְּחִלָּה לְמִקְרָאֵי קדֶשׁ זֵכֶר לִיצִיאַת מִצְרָיִם. (כִּי בָנוּ בָחַרְתָּ וְאותָנוּ קִדַּשְׁתָּ מִכָּל הָעַמִּים) וְשַׁבַּת קָדְשְׁךָ בְּאַהֲבָה וּבְרָצון הִנְחַלְתָּנוּ:
בָּרוּךְ אַתָּה ה'. מְקַדֵּשׁ הַשַּׁבָּת:

**קטעים חלופיים מהסידור הקיבוצי:**

אז ימלא שחוק פינו ולשוננו רינה. נברך על פת וענב, מתנת אדם ואדמה.

מי ייתן וטעמם לא יפוג לעולם.

לחיים!

ויין ישמח לבב אנוש. היין נוצר בעמל היצירה. הגפן הניטעת, הענבים הבשלים הנבצרים, דריכת הענבים בגת, והפקת היין אשר משמח לב הבריות. מתוך העמל נוצרת השמחה. נדע גם אנו לשמוח בעת יצירתנו וליהנות מפירותיה.

ברוך אתה ה' אלוהינו מלך העולם בורא פרי הגפן.

# אדון עולם\ מילים : [מן המקורות](http://shironet.mako.co.il/artist?prfid=655&lang=1) \ לחן: [עוזי חיטמן](http://shironet.mako.co.il/artist?prfid=778&lang=1)

אדון עולם אשר מלך בטרם כל יציר נברא
לעת נעשה בחפצו כל אזי מלך שמו נקרא.

ואחרי ככלות הכל לבדו ימלוך נורא
והוא היה, והוא הווה והוא יהיה בתפארה.

והוא אחד ואין שני להמשילו להחבירה.
בלי ראשית בלי תכלית ולו העוז והמשרה.
והוא אלי וחי גואלי וצור חבלי בעת צרה.
והוא נסי ומנוסי מנת כוסי ביום אקרא.

*השיר בביצוע עוזי חיטמן:* [*https://www.youtube.com/watch?v=v6MfMZ7x028*](https://www.youtube.com/watch?v=v6MfMZ7x028)

**שיר העמק\ מילים: נתן אלתרמן\ לחן: דניאל סמבורסקי**

באה מנוחה ליגע ומרגוע לעמל.
לילה חיוור משתרע  על שדות עמק יזרעאל.
טל מלמטה ולבנה מעל, מבית אלפא עד נהלל.

מה, מה לילה מליל, דממה ביזרעאל
נומה עמק, ארץ תפארת
אנו לך משמרת.

אופל בהר הגלבוע, סוס דוהר מצל אל צל.
קול זעקה עף גבוה, על שדות עמק יזרעאל.
מי ירה ומי זה שם נפל, בין בית אלפא ונהלל.

מה, מה...

ים הדגן מתנועע, שיר העדר מצלצל,
זוהי ארצי ושדותיה,זהו עמק יזרעאל.
תבורך ארצי ותהולל, מבית אלפא עד נהלל.

*השיר בביצוע 'שלישיית שריד:* [**https://www.youtube.com/watch?v=jPLZTOfhk8w**](https://www.youtube.com/watch?v=jPLZTOfhk8w)

**כי אשמרה שבת / ר' אברהם אבן עזרא – ספרד, מאה ראשונה**

כי אשמרה שבת א-ל ישמרני אות היא לעולמי עד בינו וביני

אסור מצוא חפץ עשות דרכים

גם מלדבר בו דברי צרכים

דברי סחורה אף דברי מלכים

אהגה בתורת א-ל ותחכמני

בו אמצאה תמיד נופש לנפשי

הנה לדור ראשון נתן קדושי

מופת בתת לחם משנה בשישי

ככה בכל שישי יכפיל מזוני

רשם בדת הא-ל חוק אל סגניו

בו לערוך לחם פנים לפניו

גם בו להתענות (בו) על פי נבוניו

אסור לבד מיום כיפור עווני

הוא יום מכובד הוא יום תענוגים

לחם ויין טוב בשר ודגים

מתאבלים בו אחור נסוגים

כי יום שמחות הוא ותשמחני

מחל מלאכה בו סופו להכרית

על כן אכבס בו ליבי בבורית

אתפללה אל א-ל ערבית ושחרית

מוסף וגם מנחה הוא יענני

*השיר בביצוע מורין נהדר:* [*https://www.youtube.com/watch?v=8CfmHLpxaF0*](https://www.youtube.com/watch?v=8CfmHLpxaF0)

**מי אוהב את השבת / מילים: אהוד מנור, לחן: רפי בן משה**

מי אוהב את השבת? אמא ואבא!

מי אוהב את השבת ? סבתא וסבא !

מי אוהב את השבת? אני, אתה ואת . כל העולם כמעט!

אז למה לא כל יום שבת?

יום ראשון, שני, שלישי, כל יום נמשך שנה

רביעי את חמישי נותן במתנה.

הימים עוברים לאט, ראשון עד חמישי

ומחר מחר שבת כי בא כבר יום שישי

מי אוהב את השבת...

בשבת הציפורים שרות מרוב שמחה

בשבת אין שיעורים זה יום של מנוחה.

בשבת כל עץ מודה לשמש על אורה

ורוקדת בשדה גם עדנה הפרה.

מי אוהב את השבת ...

בשבת אבי ישן עם העיתון שלו

ואמי אומרת כן הרבה יותר מלא,

יום שבת הוא יום נחמד יותר מכל אחר –

אז למה דווקא יום שבת עובר כל כך מהר?

*השיר בביצוע דורית ראובני:* [*https://www.youtube.com/watch?v=OweQknoxn9w*](https://www.youtube.com/watch?v=OweQknoxn9w)

**חלק ד': ברכת 'המוציא' על הלחם**

המברכים/ות או הילדים/ות מהמשפחה המדליקה טובלים במלח מגישים למשתתפים . מוזמנים/ות לשתף בנוסח ובלחן שבמסורתם/ן המשפחתית-עדתית ו/או בנוסחים המסורתיים/הקיבוציים שלהלן.

**הברכה המסורתית:**

עֵינֵי כל אֵלֶיָך יְשַׁבֵרּו. וְאַתָ ה נותֵן לָהֶם אֶת אכְלָם בְעִתו :

פותֵחַ אֶת יָדֶך. ומַשְבִיעַ לְכָל חי רָצון

בָרּוְך אַתָה ה', אֱלוהֵינּו מֶלְֶך הָעולָם, הַמוצִיא לֶחֶם מִן הָארֶץ

**ברכות חלופיות מהסידור הקיבוצי:**

נברך על ארץ טובה ורחבה.

נברך על פרי ההילולים בגננו.

נברך על שפע טל ומטר ואור ואהבה

ועל חטה מבשילה בשדותינו.

נברך על המוציא תבואתה של הארץ,

נותן מים חיים בבארות חיינו- ולחם.

**מִ י הָאִיש / תהלים לד יג-טו , לחן: עממי**

מִי הָאִיש הֶחָפֵץ חַיִים אֹהֵב יָמִים לִרְאֹות טֹוב

 נְצֹר לְשֹונְָך מֵרָע ושְפָתֶיָך מִדבֵר מִרְמָה.

סּור מֵרָע וַעֲשֵה טֹוב

בַקֵש שָלֹום וְרָדְפֵהּו.

*השיר בביצוע חווה אלברשטיין:* [*https://www.youtube.com/watch?v=m2viTQ4OxxA*](https://www.youtube.com/watch?v=m2viTQ4OxxA)

**עֶרֶב שַׁבָת / נָתָן יֹונָתָן**

תֶלֶם אחֲרֹון וְחֹשֶך בַגִנָה הַיֹום אמַר אֶת סֹוף הַמַנְגִינָה.

עֶרֶב חֲרישִי חָתַם אֶת הַתְמּונָה בֵּין אֹור לְחֹשֶך נָחָה הַשְכּונָה.

דַיָג אסַף חַכָה אחֲרֹונָה הִנֵּה כְבָר יֹום שִשִי פָנָה.

שּווקֵּי הָעִיר כַנְפֵּי הַיֹונָה לָבְשּו כֻתֹנֶת לְבָנָה.

הַשֻלְחָן מּוכָן וְנֶאֶסְפּו כֻלָם נֵּרֹות דֹולְקִים עִם יַיִן וְחלָה.

יֹום עָמָל כָלָה ומַה שֶלא נִשְלַם אּולַי נַתְחִיל מָחָר מֵּהַתְחָלָה.

**שבת בבוקר / מילים :תרצה אתר, לחן : יוני רכטר**

שבת בבוקר! יום יפה , אמא שותה המון קפה

 אבא קורא המון עיתון (המון עיתון) ולי יקנו המון בלון .

אפשר ללכת לירקון, לשוט שם בסירה

או לטייל עד סוף הרחוב ולשוב בחזרה.

אפשר לקטוף פרחים, כאלה שלא אסור ,

ואפשר ללכת עד הגן ולראות שהוא סגור*.*

*השיר בביצוע אריק אינשטיין:* [*https://www.youtube.com/watch?v=MGAjlqg5URg*](https://www.youtube.com/watch?v=MGAjlqg5URg)

**חמדה/ דליה רביקוביץ', לחן-מוני אמריליו**

שם ידעתי חמדה שלא היתה כמוה
והזמן ההוא היה יום השביעי בשבת
וכל בדי אילנות היו מתעצמים לגבוה.

והאור הלך מסביב שוטף כנהר לנבוע
וגלגל העין את גלגל החמה חמד
אז ידעתי חמדה שלא היתה כמוה.

הזהירו ראשי השיחים והאור לא ידע שבוע,
ניתך בגלי הנהר ובכל אדוותיו ניצת,
אף ראשי היה בעיניו כתפוח זהב לבלוע.

שושני נהר צהובות פערו את פיהן לבלוע
את אדוות הנהר בחופזן וגבעול השט,
אז ידעתי חמדה שלא הייתה כמוה
ואותו היום היה יום השביעי בשבת
וכל בדי אילנות מתעצמים בתשוקה לגבוה
ואז ידעתי חמדה שלא הייתה כמוה.

*השיר בביצוע עדנה גורן:* [*https://www.youtube.com/watch?v=MfFwK4C8D04*](https://www.youtube.com/watch?v=MfFwK4C8D04)

**חלק ה': פרשת השבוע**

בני/ות המשפחה המדליקה מוזמנים/ות לדרוש בצלמם/ן :

* פרשת השבוע שלי"- בנות המשפחה ובניה מוזמנים לספר על חוויה או על אירוע מעניין שקרה להם השבוע
* דרשה אישית על פרשת השבוע: אחד מהמשתתפים בוחר פסוק או מספר פסוקים מפרשת השבוע או מההפטרה שחשובים לו ואומר עליהם כמה מלים. ניתן כדוגמה לבחור באחת מן הדרכים הבאות**:**
* לבחור פסוקים המתקשרים למעגלי השייכות שלי
	+ לחפש הקשרים בין פרשת השבוע ובין מאורעות החיים השוטפים לברר את הערכים המובעים בפרשה תוך כדיי הבעת הזדהות/ביקורת.
	+ להביא קטע אומנותי או יצירה אישית: שיר ,סיפור,תמונה וכו' הקשורים לפסוקי הפרשה.
	+ להרחיב נושא שמופיע בפרשה מתוך זווית ראייה אישית (פסיכולוגית,סוציולוגית,פמניסטית,כלכלית וכ'ו('

*הרשימה המלאה של פרשות השבוע וההפטרות יינתנו למשפחה מבעוד מועד****.***

**שירת העשבים\ מלים: רבי נחמן מברסלב\נעמי שמר, לחן: נעמי שמר**

דע לך
שכל רועה ורועה
יש לו ניגון מיוחד משלו
דע לך
שכל עשב ועשב
יש לו שירה מיוחדת משלו
ומשירת העשבים
נעשה ניגון של רועה

כמה יפה, כמה יפה ונאה
כששומעים השירה שלהם
טוב מאוד להתפלל ביניהם
ובשמחה לעבוד את השם
ומשירת העשבים
מתמלא הלב ומשתוקקוכשהלב מן השירה מתמלא
ומשתוקק אל ארץ ישראל
אור גדול אזי נמשך והולך
מקדושתה של הארץ עליו
ומשירת העשבים
נעשה ניגון של הלב.

*השיר בביצוע שולי רנד:* [*https://www.youtube.com/watch?v=A-6m6CKOdC4*](https://www.youtube.com/watch?v=A-6m6CKOdC4)

**שלום/ תמר אדר**

"שלום"- זו ברכה, "שלום"- זו תפילה",

"שלום"- זאת מילה שתישמע בכל עת, בכל יום- כל שעה.

"שלום"- אומרים כשנפגשים גם ילדים גם אנשים:

שלום לכם ומה שלומכם, כל כך שמחנו לראותכם!"

"שלום"- אומרים שנפרדים מחברים או חברות,

ואם רוצים גם מוסיפים: להתראות!

אבל שלום, ממש "שלום"- זו משאלה, זהו חלום.

שלום כולנו נבקש, יהי שלום על ישראל!

"וְכִתְתּו חַרְבֹותָם לְאִתִים וַחֲנִיתֹותֵּיהֶם לְמַזְמֵּרֹות

לא ישָא גֹוי אֶל גֹוי חֶרֶב וְֹלא יִלְמְדּו עֹוד מִלְחָמָה"

**ישעיהו ב, ד**

**סאלאם / מילים ולחן : מוש בן ארי**

עוד יבוא שלום עלינו עוד יבוא שלום עלינו,

עוד יבוא שלום עלינו ועל כולם .

סאלם, עלינו ועל כל העולם

סאלם, סלאם.

*השיר בביצוע להקת 'שבע':* [*https://www.youtube.com/watch?v=i4HViPVymlo*](https://www.youtube.com/watch?v=i4HViPVymlo)